94 RATIO VITAE. 
CAPUT IL 
De ratione vitae horum Insectorum. 
Plurimi Ichneumonides agiles cauti fugaces 
sunt; multi, praeprimis e generibus :Ichneumo- 
num et Cryptorum, si sedent aut circumcursant,. 
saepe antennis vibrant; alii autem sunt segniores, 
v. c. Ophiones, quos etiam nunquam antennis vi- 
brare vidi. Occurrunt haec insecta in floribus fru- 
tetis arboribus herbis, in superficie truncorum 
sepium parietum, etiam in domibus; ante omnia 
autem flores umbellatos frequentare et in eis com- 
morari amant. Species, quarum feminae aculeo 
longo instructae sunt, saepius etiam in parietibus 
et truncis arborum inveniuntur; haec enim sunt 
loca, ubi larvas quaerunt, quibus ova imponere 
instinctu impelluntur. Nonnullas feminas magnas, 
aculeo longissimo instructas, e. g. Rhyssam per- 
suasoriam etc. nunquam in floribus aut foliis, sed 
ubique in truncis arborum sedentes, aut eos cir- 
cumvolitantes, vidi. 
De victu horum insectorum e propriis observa- 
üonibus haud rationem reddere possum; si vero 
alimenta sumunt, haec potius e regno vegetabili, 
quam ex animali, desumere videntur. Saepe atten- 
tissime observavi individua, in floribus umbellaus 
